J.C. Bachs musikkhistoriske betydning beror først og fremst på at han var sterkt delaktig i Johann Sebastians musikalske grunnutdanning og på grunn av to manuskripter han samlet på begynnelsen av 1700-tallet, og . De svært omhyggelig nedskrevne manuskriptene inneholder klaviaturmusikk fra den midttyske barokken og er de eneste bevarte kildene til flere betydelige verk av eksempelvis Dietrich Buxtehude, Nicolaus Bruhns og Johann Pachelbel. De er også av interesse fordi de gir innsikt i hvilke komponister, sjangre og stilarter som formet Johann Sebastian Bach i barneårene. Noen tidlige komposisjoner av J.S. Bach finnes i disse manuskriptene, flere er autografer av ham.